Gudienos III tvenkinys
54°51′38″ š. pl. 24°28′41″ r. ilg.﻿ / ﻿54.86056°š. pl. 24.47806°r. ilg.﻿ / 54.86056; 24.47806 Gudienos III tvenkinys – tvenkinys Lietuvoje, Kaišiadorių rajone, Gudienos gyvenvietės pietiniame pakraštyje. Sudarytas užtvenkus bevardį upelį (L-8 intakas, Lomenos baseinas) 0,3 km nuo jo žiočių. Tvenkinio ilgis iš pietryčių į šiaurės vakarus – 0,33 km, plotis – iki 0,14 km. Altitudė 80,4 m. Yra didelė – 1,3 ha miškinga sala, užimanti tvenkinio centrinę dalį. Krantai žemi. Rytiniame krante stūkso miškelis, pietine pakrante eina geležinkelis Vilnius–Kaunas. Rytuose 20 m ilgio kanalu jungiasi su Gudienos I tvenkiniu.